
Narva Linnavalitsus võtab vastu protokollilise otsuse:

1.  Taotleda Narva Linnavolikogult määruse vastuvõtmist „Asendus- ja järelhooldusteenuse osutamise kord  Narva linnas“ vastavalt lisatud Narva Linnavolikogu määruse eelnõule. 

2.  Volitada Narva Linnavalitsuse liiget, linnaarsti Andrei Antonovit kandma ette eelnimetatud
küsimust Narva Linnavolikogu istungil.
  Tarmo Tammiste







  Linnapea                                                                     
                     Ants Liimets 

  Linnasekretär          

                                      EELNÕU
NARVA LINNAVOLIKOGU

MÄÄRUS

Asendus- ja järelhooldusteenuse osutamise kord  Narva linnas
Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 14 ja § 455- § 4517 alusel.

§ 1. Üldsätted
(1) Määrusega kehtestatakse asendus- ja järelhooldusteenuse korraldamise ja rahastamise tingimused ja kord Narva linnas.
(2) Asendus- ja järelhooldusteenused (edaspidi ühiselt nimetatud kui teenused) on  sotsiaalteenused sotsiaalhoolekande seaduse mõttes. Teenuseid osutatakse isikutele, kelle elukohaks on rahvastikuregistri järgi Narva linn.
(3) Teenuste osutamist korraldab Narva linna Sotsiaalabiamet (edaspidi Sotsiaalabiamet).
(4) Teenuseid rahastatakse riigieelarvest Narva linna eelarvesse eraldatud vahenditest ning teenustel oleva lapse või  täisealise isiku sissetulekutest. Teenuste osutamiseks eraldatud vahendite üle peab arvestust Sotsiaalabiamet. 
§ 2. Teenuste vajaduse hindamine ja määramine
(1) Teenuste vajaduse hindamist teeb Sotsiaalabiameti spetsialist. Otsuse teenuste osutamise  kohta võtab vastu Sotsiaalabiameti direktor.
(2) Lapse asendushooldusteenusele suunamisel valib Sotsiaalabiamet lapse heaolust lähtuvalt asendushooldusteenuse liiki (hoolduspere, perekodu või asenduskodu) ja osutaja ning põhjendab otsuses oma valikut. 
(3) Täisealise isiku järelhooldusteenusele suunamisel lähtutakse isiku juhtumiplaanis hinnatud vajadustest ja plaanis märgitud tegevustest. Otsuses märgitakse muuhulgas vajalikud abimeetmed ja teenuse osutaja. 
(4) Teenuste saaja ja võimalusel tema vanem või füüsilisest isikust eestkostja peab olema kaasatud teenuste vajaduse hindamise ja teenustele suunamise protsessi. 
§ 3. Teenuste osutamise korraldamine ja teenuste eest maksmine
(1) Asendushooldusteenuse osutamine perekodus või asenduskodus korraldatakse teenuse osutaja ja Sotsiaalabiameti vahel sõlmitud lepingu alusel. Asendushooldusteenuse eest makstakse sel juhul igakuiselt teenuse osutaja poolt esitatud arve alusel, sealhulgas      240 eurot lapse isiklike kulude katteks.

(2) Asendushooldusteenuse osutamine hooldusperes 1-3 lapsele korraldatakse perevanema lepingu alusel. Sel juhul makstakse teenuse osutajale igakuiselt iga lapse isiklike kulude katteks 240 eurot ja toetust perevanemale iga hooldatava lapse eest ühe neljandiku ulatuses TLS § 29 lg 5 alusel kehtestatud töötasu alammäärast.

(3) Asendushooldusteenuse osutamine hooldusperes 4 lapsele korraldatakse käsunduslepingu alusel. Sel juhul makstakse teenuse osutajale igakuiselt iga lapse isiklike kulude katteks 240 eurot ja tasu perevanemale TLS § 29 lg 5 alusel kehtestatud töötasu alammäära ulatuses.

(4) Järelhooldusteenuse osutamine korraldatakse teenuse osutaja, teenuse saaja ja Sotsiaalabiameti vahel sõlmitud lepingu alusel. Järelhooldusteenuse eest makstakse igakuiselt teenuse osutaja poolt esitatud arve alusel, sealhulgas 240 eurot isiku isiklike kulude katteks.
(5) Teenuse eest maksmisel tuleb arvestada teenuse saaja teenusel viibimise kestvust, õppimist väljaspool teenuse osutamise asukohta ja teenuse saaja erivajadusi. 
§ 4. Rakendussätted
Määrus jõustub seadusega sätestatud korras ja rakendatakse alates 01.01.2018.a. 

Aleksandr Jefimov
Linnavolikogu esimees
Õiend 
Narva Linnavolikogu määruse „Asendus- ja järelhooldusteenuse osutamise kord  Narva linnas“ eelnõu juurde

Alates 01.01.2018 jõustus uus Sotsiaalhoolekande seaduse (edaspidi ka SHS) redaktsioon, millega pandi kohalikele omavalitsustele uueks ülesandeks asendushooldusteenuse korraldamine ja rahastamine. Antud teenuse osutamine ja rahastamine on sätestatud SHS §§ 455 -4514. Samuti on asendushooldusteenuselt lahkuvatele lastele ettenähtud  uus teenus  - järelhooldusteenus, mille osutamist ja rahastamist reguleerivad SHS §§ 4514 - 4517. Mõlemad teenused on kohustuslikud ning nende korraldamiseks peab kohalik omavalitsus kehtestama teenuste osutamise korra. 
Asendushooldusteenuse eesmärk on pika- või lühiajaliselt lapse heaolu ja õiguste tagamine, lapsele tema põhivajaduste rahuldamiseks peresarnaste elutingimuste võimaldamine, lapsele turvalise ja arenguks soodsa elukeskkonna loomine ning lapse ettevalmistamine võimetekohaseks toimetulekuks täisealisena. Kohaliku omavalitsuse üksus tagab lapsele asendushooldusteenuse § 459 sätestatud eelduste tekkimisel. Asendushooldusteenuse osutajad jagatakse asenduskoduteenuseks, hoolduspereks  ja perekodu teenuseks . 

Seisuga 01.01.2018 on asendushooldusteenusel kokku 59 Narva linna eestkostetavat last: neist 10 last elab hooldusperekondades sõlmitud lepingu alusel, 15 last elab perekodudes ja ülejäänud 44 last elab asenduskodudes. 

Järelhooldusteenuse eesmärgiks on asendushoolduselt ja eestkostelt lahkuva isiku iseseisva toimetuleku ja õpingute jätkamise toetamine. Selle teenuse puhul on tegemist teenuste komplektiga, mida tuleb planeerida ja rakendada lähtuvalt abivajava noore individuaalsetest vajadustest juhtumiplaani alusel. 2018. aastal peab  iseseisvasse ellu astuma  26 last, kellel on õigus taotleda järelhooldusteenust.  

Asendushooldusteenust rahastatakse teenust saava lapse eestkostja ülesandeid täitva kohaliku omavalitsuse eelarvest ning asendushooldusel oleva lapse sissetulekutest. Järelhooldusteenust rahastatakse teenust saava isiku rahvastikuregistrisse kantud elukoha järgse kohaliku omavalitsuse eelarvest ning järelhooldusel oleva isiku sissetulekutest. Vastavalt tasandus- ja toetusfondi vahendite jaotuse esialgsetele arvestustele, eraldatakse Narva linnale riigi eelarvest 2018. aastal asendus- ja järelhoolduse korraldamiseks 870 862 eurot.

Tatjana Patsanovskaja
direktori kohusetäitja
